:: হাংরি আন্দোলন :: Hungryalist Movement :: MILANSAGAR ::
হাংরিয়ালিস্ট সাহিত্য আন্দোলন (১৯৬১ ~ ১৯৬৫) কে নিয়ে আলোচনা করতে এইখানে ক্লিক করুন
Click here to take part in a discussion on Hungry Generation or Hungryalist Literary Movement
মলয় রায়চৌধুরী  এই বিখ্যাত সাহিত্য আন্দোলনের পথিকৃৎ | কবির সাথে এই আন্দোলনের সঙ্গঠনের
দায়িত্বে ছিলেন কবির দাদা সমীর রায়চৌধুরী,  আন্দোলনের সম্পাদনা ও বিতরণে ছিলেন  কবি দেবী রায়
এবং নেতৃত্বে ছিলেন  কবি শক্তি চট্টোপাধ্যায় |
কবি মলয় রায় চৌধুরী বলেছেন যে ১৯৬১ সালে মাত্র ২১ বছর বয়সে তাঁর মনে হয়েছিল যে, স্বদেশী
আন্দোলনের সময় জাতিয়তাবাদী নেতারা যে সুখী, সমৃদ্ধ, উন্নত ভারতবর্ষের স্বপ্ন দেখেছিলেন, তা টকে
গিয়ে পচতে শুরু করেছে উত্তর ঔপনিবেশিক কালখণ্ডে | ওসওয়াল্ড স্পেংলার এর লেখা "The Decline of the
West" বইটির মূল বক্তব্য থেকে তিনি এই আন্দোলনের দর্শন গড়ে তুলেছিলেন | স্পেংলারের মতে কোনো
সংস্কৃতির ইতিহাস কেবল একটি সরল রেখা বরাবর যায় না, তা একযোগে বিভিন্ন দিকে প্রসারিত হয় ; তা
হল জৈবপ্রক্রিয়া, এবং সেকারণে নানা অংশের কার কোন দিকে বাঁকবদল ঘটবে তা আগাম বলা যায় না |
যখন কেবল নিজের সৃজনক্ষমতার উপর নির্ভর করে তখন সংস্কৃতিটি নিজেকে বিকশিত ও সমৃদ্ধ করতে
থাকে, তার নিত্যনতুন স্ফূরণ ও প্রসারণ ঘটতে থাকে | কিন্তু একটি সংস্কৃতির অবসান সেই সময় আরম্ভ
হয় যখন তার নিজের সৃজনক্ষমতা ফুরিয়ে গিয়ে তা বাইরে থেকে যা পায় তাই আত্মসাৎ করতে থাকে,
খেতে থাকে, তার ক্ষুধা তৃপ্তিহীন | তাঁর মনে হয়েছিল যে দেশভাগের ফলে পশ্চিমবঙ্গ এই ভয়ংকর
অবসানের মুখে পড়েছে, এবং উনিশ শতকের মনীষীদের পর্যায়ের বাঙালীর আবির্ভাব আর সম্ভব নয় |
তাঁর মনে হয়েছিল যে কিঞ্চিদধিক হলেও, এমনকি যদি ডিরোজিওর পর্যায়েও না হয়, তবু হস্তক্ষেপ দরকার,
আওয়াজ তোলা দরকার, আন্দোলন প্রয়োজন |
সেই ভাবনা মতো মলয় এবং তাঁর দাদা সমীর, দুই বন্ধু দেবী রায় এবং শক্তি চট্টোপাধ্যায় কে নিয়ে, অন্যান্য
তরুণ লেখক কবি শিল্পীদের নিয়ে এই আন্দোলন শুরু করেন | নভেম্বর ১৯৬১ সালে প্রথম হাংরি বুলেটিন
প্রকাশিত করা হয় পাটনা থেকে এবং সেখানে বাংলা ছাপাবার প্রেস না পাওয়ায় বুলেটিনটি প্রকাশিত করা
হয় ইংরেজীতে | অতি স্বল্প কালের মধ্যেই হিন্দী ও নেপালী ভাষাতেও এই আন্দোলন ছড়িয়েছিল |
এই নব ধারার প্রতিষ্ঠান বিরোধী আন্দোলনের জন্য মলয়ের চাকরি যায় | তত্কালীন পশ্চিমবঙ্গের মুখ্যমন্ত্রী
প্রফুল্ল চন্দ্র সেনের রাজত্যকালে, ১৯৬৪ সালে, মলয় রায়চৌধুরী, প্রদীপ চৌধুরী, সুভাষ ঘোষ, দেবী রায়,
শৈলেশ্বর ঘোষ ও সমীর রায়চৌধুরীর বিরুদ্ধে রাষ্ট্রের বিরুদ্ধে ষড়যন্ত্র করার অভিযোগ এনে গ্রেপ্তার করা
হয় | পরে, এই অভিযোগ ধোপে টিকবে না দেখে, অন্য সবাইকে ছেড়ে দিয়ে শুধু মলয় রায়চৌধুরীর বিরুদ্ধে
অশ্লিল সাহিত্য রচনা করার অভিযোগে মামলা করা হয়, তাঁর "প্রচণ্ড বৈদ্যুতিক ছুতার" কবিতাটির জন্য |
আন্দোলনেরই কয়েকজন রাজসাক্ষী হয়ে যাওয়াতে নিচু আদালতে, মামলায় হেরে যান মলয় | কিন্তু ২৬
জুলাই ১৯৬৭ মহামান্য উচ্চ আদালত তাঁকে বেকসুর খালাস করে দেন |  এই আন্দোলনের সেখানেই সমাপ্তি
ঘটে |
এই আন্দোলন কে নিয়ে স্বয়ং মলয় রায়চৌধুরীর লেখা, দিল্লী থেকে প্রকাশিত পত্রিকা "দিগঙ্গন" এর উত্সব
সংখ্যা ২০০৪ এ প্রকাশিত "প্রতিসন্দর্ভের স্মৃতি" প্রবন্ধটি পড়ুন এখানে ক্লিক করে |
হাংরি আন্দোলন নিয়ে আগ্রহী পাঠকের জন্য গ্রন্থের মধ্যে রয়েছে "হাংরি আন্দোলনের কাব্যদর্শন"- দেবী রায়
(১৯৬৫), "Hungryalist Manifestoes/ ইস্তাহার সংকলন" (১৯৮৬), "হাংরি কিংবদন্তি" (১৯৯৪)-দে বুকস,
"Hungryalist Interviews" edited by Ajit Ray, "বিষয় পোস্ট মর্ডানিটি" হাংরি আন্দোলনোত্তর সাক্ষাত্কার
সংকলন ২০০৪, "হাংরি আন্দোলনের ইস্তাহার" আবার এসেছি ফিরে পাবলিকেশনস ২০০৭ প্রভৃতি |
আমরা মিলনসাগরে  এই ঐতিহাসিক আন্দোলন সম্বন্ধে যথাসাধ্য উপস্থাপন করতে পেরে আনন্দিত!
আপনারা যদি এই আন্দোলন সম্বন্ধে আরও নতুন তথ্য, ছবি এবং কবিতা আমাদের পাঠাতে চান তাহলে
আমাদের এই ঠিকানায় ইমেল করুন - srimilansengupta@yahoo.co.in   | আমরা কৃতজ্ঞতা স্বরূপ প্রেরকের
নাম ও যোগাযোগের ঠিকানা সেই সেই পাতায় উল্লেখ করবো |
********
হাংরি আন্দোলন সম্বন্ধে আপনি যদি লিখে জানাতে চান তাহলে আমাদের ইমেল করুন এই ঠিকানায়
srimilansengupta@yahoo.co.in
হাংরি আন্দোলন সম্বন্ধে কবি মলয় রায়চৌধুরীর লেখা পড়তে এখানে ক্লিক করুন |
হাংরি আন্দোলন নিয়ে আলোচনা করতে এখানে ক্লিক করুন |
কবি মলয় রায়চৌধুরী এবং হাংরি আন্দোলন কে নিয়ে অন্যান্য ওয়েবসাইটের ঠিকানা :
http://poetmalay.blogspot.com
http://thoughts.com/fana/blog
http://hungryalistgeneration.blogspot.com
http://thewastepaper.blogspot.com
http://blogandearn.in/unmarga
http://www.authorsden/malayroychoudhury
http://zebra.blog.co.in
আমাদের ইমেল : srimilansengupta@yahoo.co.in                                                                             ^^উপরে^^
মিলনসাগর
...
হাংরি জেনারেশন বা হাংরিয়ালিস্ট আন্দোলন
১৯৬১ ~ ১৯৬৫
হাংরি জেনারেশনের কয়েকজন কবির ছবি - সৌজন্যে মলয় রায়চৌধুরী
বাঁ দিক থেকে, উপরে --
সমীর রায়চৌধুরী, সুবিমল
বসাক, সুনীল বসাক,
সুভাস ঘোষ, ত্রিদিব মিত্র,
শৈলেশ্বর ঘোষ,
বাঁদিক থেকে নীচে --
প্রদীপ চৌধুরী, এ কে
মেহরোত্রা, অনিল করঞ্জাই,
দেবী রায়, মলয়
রায়চৌধুরী,  করুণানিধান
মুখোপাধ্যায়, প্রীতিশ নন্দী